text: Nyt minktyveri 
  16 december 2011 kl. 09.12
  Salgsklare minkskind for 840.000 kroner blev mellem onsdag og torsdag stjålet fra en minkfarm i Hjerting ved Esbjerg.
  De 2100 skind lå klar til at komme på auktion pakket i 30 kasser, der lå på en trailer i minkfarmes pelseri.
  Tyvene kom ind gennem en stalddør, der ikke aktiverede en alarm.
  Inden for de seneste uger har minktyve slået til i Bramming og Tørring.
  Politiet er i gang med at efterforske tyverierne, men efterforskningen har endnu ikke givet resultater.
  